Noul iPhone poate fi folosit de nevăzători. Tehnologia care îi ajută la orientarea pe stradă.
Lansat în octombrie, iPhone 12 Pro vine cu un senzor numit LiDAR. Senzorul măsoară distanța față de obiecte. BBC a testat telefonul pentru a vedea dacă sistemul funcționează.
Tehnologia a ajuns la un nou nivel. Nici Apple nu s-a gândit ce va putea face iPhone 12 Pro atunci când l-a lansat.Specialiștii din cadrul companiei au vorbit despre senzorul LiDAR și cum ajută acesta autofocusul dacă lumina este slabă. Însă, sistemul poate mult mai multe. Jurnaliștii BBC au testat tehnologia într-un mod inedit. Au mers la o colegă de breaslă, Lucy Edwards, o jurnalistă nevăzătoare.Cu ajutorul iPhone 12 Pro, ea a putut să se orienteze în timp ce se plimba prin oraș. Telefonul îi spunea câte persoane sunt în fața ei sau care sunt obiectele dintr-un magazin."Lumea exterioară este inaccesibilă pentru mine în aceste momente. Nu știu dacă oamenii vor tuși în fața mea și nici nu știu unde se află. Dar cu acest dispozitiv am acum răspunsul", a declarat jurnalista Lucy Edwards.